آوروپا بیرلیگی ناظیری عمر چلیک آوروپادا آرتان عیرقچی سیاستین جمهور باشقانی رجب طیب اردوغانی و تورکیه‌نی هدف آلدیغینی سؤیله‌دی.
ناظر چلیک تورکیه بؤیوک میللت مجلیسی‌نین عمومی ایجلاسیندا داوام ائدن 2017-جی ایلین بودجه موذاکیره‌لری زامانی چیخیش ائده‌رک دئدی کی، تورکیه آوروپادا قوناق دئییل، ائو صاحبی اؤلکه‌دیر. آوروپا تورکیه‌یه قارشی ماتریوشکا سیاستی یورودور.
همین چرچیوه‌ده آوروپا مطبوعاتیندا اردوغانا قارشی سیاست ایزله‌نیلیر. عمومی ایجتیمایتی زهرله‌ین تبلیغات آپاریلیر و تورکیه‌یه قارشی فوبی یارادیلیر. ان سوندا ایسه قارشیمیزا ایسلام فوبی چیخیر.
قاچقین پروبلئمینده آوروپانین اوغورسوز اولدوغونو خاطیرلا‌دان ناظیر عمر چلیک تورکیه‌یه قارشی دئموکراسی درسی کئچمک ایسته‌ین غربه رئاکسیا گؤستره‌رک دئدی کی، قاچقین بحرانی قارشی‌سیندا آوروپا تأسف کی، بشریته قارشی وظیفه‌سینی یئرینه یئتیرن پرسپکتیو اورتایا قویا بیلمه‌دی. تورکیه 3 میلیونا یاخین اینسانا ائو صاحب‌لیگی ائدیر. آوروپانین حاضیرلادیغی ایرلیلییش راپورلاری ایسه تورکیه‌دکی حقیقتی عکس ائتدیرمیر.
